Primăria comunei Jilava vrea să intre în circuitul turistic și a lansat un proiect de promovare.



Sub numele "Jilava, mai aproape de tine", autoritățile locale nu fac un apel la DNA pentru umplerea penitenciarului, ci pentru ca turiștii să își petreacă timpul liber chiar acolo.





Foto: facebook.com



"Are ca scop principal crearea unei imagini atractive a comunei pe piaţa internă a turismului românesc. (...) este un vector important în promovarea potenţialului turistic al comunei Jilava ca modalitate de petrecere a timpului liber şi este o modalitate eficienta de punere în valoare a patrimoniului cultural şi istoric al zonei", potrivit site-ului special creat.



Comuna este recunoscută pentru penitenciarul care se află acolo, renumit pentru încarcerarea deținuților politici, dar și din cauza "masacrului de la Jilava" din noiembrie 1940.



Jilava se află la mai puțin de 13 kilometri de București.





